text: وزیر موصوف نے خاص طورپر کہا کہ جنوبی افریقہ ان ممالک میں شامل ہے، جسے حکومت ہند کی اسکیم فار پروموشن آف اکیڈمک اینڈ ریسرچ کولوبریشن (ایس پی اے آر سی)یعنی تعلیمی و تحقیقی شراکت داری کے فروغ سے متعلق اسکیم میں جگہ دی گئی ہے۔ اس اسکیم کا مقصد ہندوستان کے اداروں اور دنیا کے بہترین اداروں کے درمیان تعلیمی اور تحقیقی شراکت داری کے ذریعے تحقیق کے ماحول کو بہتربنانا ہے، تاکہ مشترکہ طورپر قومی اور بین الاقوامی اہمیت کے حامل مسائل کو حل کیا جاسکے۔2018ء میں اس اسکیم کے آغاز کے بعد سے اب تک اس کے تحت جنوبی افریقی اداروں کے چار ریسرچ پروجیکٹوں سے متعلق تجاویز کو منظوری دی گئی ہے۔ اسی طرح سے ہندوستانی اداروں میں قلیل مدتی تعلیمی ذمہ داریوں کے لئے گلوبل اینیشی ایٹیو آف اکیڈمک نیٹ ورک(جی آئی اے این) یعنی تعلیمی نیٹ ورک کے لئے عالمی اقدام کے تحت اب تک جنوبی افریقہ کے 17معروف فیکلٹی ممبران ہندوستان پہنچے ہیں۔